cyanic-selkie/wikianc huggingface dataset:
Kranskip
Et kranskip, kranfartøy eller flytende kran er et skip med en kran som er konstruert for tunge løfteoppgaver. Kranskip blir blant annet brukt til å bygge broer eller løfte skipsvrak. De største kranskipene blir benyttet for offshore konstruksjonsoppdrag. Skipene er vanligvis konstruert med et monolittisk skrog, men de aller største kranskipene er ofte bygget som katamaraner eller delvis nedsenkbare fartøy for å gi bedre stabilitet. Kranskip med to-leggede kraner kan ikke rotere kranen uavhengig av skroget og må dermed rotere selve skipet for å plassere last.
Stout
Stout er et nesten sort, overgjæret øl med opphav på De britiske øyer. Det blir laget av brent malt eller bygg og var i begynnelsen en type porter.
Navnet stout betyr «sterk». Den første kjente bruken av ordet om øl er i et dokument fra 1677. På denne tiden kunne stout ganske enkelt vise til styrken på ølet, og også andre øltyper med mye alkohol kunne bli kalt stout. Senere ble ordet bare brukt om den mørke portertypen.
Ved slutten av 1800-tallet ble stout tillagt egenskapen som en helse- og styrkebringende drikk som ble drukket av idrettsutøvere, ammende kvinner og tidligere syke.
Vitalik Buterin
Vitalij Dmitrijevitsj «Vitalik» Buterin (russisk: Виталий Дмитриевич Бутерин; født 31. januar 1994) er en russisk-kanadisk programmerer og forfatter som er best kjent som en av medgründerne av Ethereum. Buterin ble involvert i kryptovaluta tidlig, og var med å grunnlegge Bitcoin Magazine i 2011. I 2014 lanserte Buterin Ethereum sammen med Gavin Wood, Charles Hoskinson, Anthony Di Iorio og Joseph Lubin.
Liste over byer i Florida
Liste over byer i Florida er en oversikt over de byene i den amerikanske delstaten Florida som har over 20 000 innbyggere per 2010.
Folketallet fra 2010 er basert på en folketelling.
Ola Teige
Teige er fra Hosle i Bærum og er utdannet ved Universitetet i Oslo. I 2008 tok han doktorgraden i historie ved Universitetet i Oslo med avhandlingen Eliten i Christianias politiske og sosiale nettverk 1680-1750 og i 2010 var han sammen med Eirik Brazier og Nik Brandal forfatter av Den mislykkede spionen, en biografi om kunstneren, spionen og journalisten Alfred Hagn.
Ole Beich
Ole Beich (født 1955 i Esbjerg, død 16. oktober 1991 i København ) var en dansk gitarist. Han spilte både gitar og bass med flere danske band før han dro til Los Angeles, der han var bassist i bandene L.A. Guns og Guns N' Roses. Både Axl Rose og Michael Jagosz var vokalister for L.A. Guns mens Ole Beich spilte i bandet. Beich spilte på en Guns N' Roses-konsert tidlig i 1985 før han forlot bandet.
Beich døde i 1991, etter en drukningsulykke i København.
Magnus Westermann
Magnus Westermann (født 13. mars 1995) er en dansk svømmer.
Han representerte Danmark under Sommer-OL 2016 i Rio de Janeiro, der han kun deltok i stafettene uten å ta medalje.
Stolmakergata (Oslo)
Stolmakergata (8–12, 9a–19g) er ei gate på Grünerløkka i Oslo. Den går over et kvartal fra Øvre gate til Markveien, men kvartalet vest for Øvre gate har også adresse til gaten.
Tre bygninger fra det gamle Ny York, nr. 8, 17 og 19
Gata ligger innafor det området som kalles Ny York, trehus som ble oppført i stor hastighet før murtvangen trådte i kraft fra 1858. Det er to hus igjen av denne gamle trehusbebyggelsen i Stolmakergata. Den murforblendede tømmerbygningen nr. 8 er fra 1858 og var på den tid et av bydelens største hus. Rehabiliteringa av gården fikk i 1993 Arkitekturvernprisen. Nr. 17 er annet mindre trehus.
Ved sida av, på hjørnet mot Markveien, ligger nr. 19, som er Grünerløkkas eldste gjenværende murhus. Dette blei i 2004 renovert etter en brann. Samtidig blei det bygd et moderne hus mellom nr. 17 og 19, og dette blei knytta sammen med bakbygninger og et trehus i Markveien 55 (arkitekt Richard Engelbrektson).
Stolmakergata borettslag, nr. 9
Stolmakergata borettslag fyller kvartalet vest for Øvre gate og har adresse 9A til 9J. De to bygningene består av 103 leiligheter, ble bygget i 1983–85 i regi av OBOS som del av byfornyelsen, og er tegnet av arkitekt Truls Thorenfeldt og landskapsarkitekt Ragnhild Thorenfeldt. Den lange blokken med adresse 9A til 9G fyller tre sider i kvartalet og danner et tun i gårdsrommet, med åpen inngang fra Nordre gate.
Opprinnelig sto et stort trehus i to etasjer med adresse Nordre gate 5 her, oppført i 1850. Bygningen var i bindingsverk med saltak og tekket med røde teglpanner, og den sto på området som fikk navnet «Ny York». Bygningen ble sterkt skadet etter ildspåsettelse natt til 3. september 1981 og totalskadet gjennom to nye branner. Den ble så revet høsten 1983, og på tomten ble det i 1984 oppført en tilnærmet kopi av huset, som inngår som oppgang H og J i borettslaget.
ARA «San Juan» (S-42)
ARA «San Juan» (S-42) var en dieselelektrisk undervannsbåt som var i tjeneste i Armada Argentina. Båten tilhørte TR-1700-klassen og ble bygget av Thyssen Nordseewerke med ferdigstillelse 19. november 1985.
I november 2017 ble båten meldt savnet av Armada Argentina. Ett år senere ble den funnet av MS «Seabed Constructor» som hadde en fjernstyrt undervannsfarkost på 800 meters dyp utenfor halvøya Valdes.
Svensk mesterskap i troppsgymnastikk for senior 2017
Svensk mesterskap i troppsgymnastikk for senior 2017 ble arrangert 1. og 2. juli, i Borås.
Det ble konkurrert i;
Vilde Bøe Risa
Vilde Bøe Risa (født 13. juli 1995) er en norsk fotballspiller fra Bergen som spiller for Manchester United og det norske landslaget.
Arna-Bjørnar (2012–2018)
Som ung spilte hun for Åsane i Bergen før hun i 2012 gikk til Arna-Bjørnar. Hun debuterte i Toppserien i april 2012, borte mot Røa. Hun fikk mye spilletid allerede i sin første sesong, til tross for hard konkurranse med blant annet Maren Mjelde og Lisa Naalsund. De neste sesongene var hun med å ta bronsemedalje i Toppserien tre år på rad fra 2012 til 2014. Før 2016-sesongen ble hun utnevnt til kaptein i Arna-Bjørnar. I februar 2017 røk hun korsbåndet og ble satt ut av spill hele sesongen.
Kopparbergs/Göteborg FC (2019–2020)
I desember 2018 signerte hun for den svenske klubben Kopparbergs/Göteborg, der ble hun cupmester i 2019 etter å ha slått Kristianstads DFF i finalen. Året etter, tok Risa og Göteborg seriegull i Damallsvenskan 2020. Det var knyttet stor spenning til hva som kom til å bli Bøe Risas neste klubb etter at kontrakten med Kopparbergs/Göteborg gikk ut ved utgangen av 2020.
Sandviken (2021)
Etter å ha blitt sterkt linket til store utenlandske klubber som Manchester United, ble det i april 2021 overraskende kjent at Risa hadde signert en korttidskontrakt med Sandviken. Risa forklarte at hun signerte for Sandviken ut året, men at begge parter var åpne om at det kunne komme andre tilbud i løpet av denne perioden.
Manchester United (2021–)
I juli 2021 ble det kjent at hun hadde signert for Manchester United.
Landslagskarriere
Bøe Risa har landskamper for J16, J17, J19, U23 og A-landslaget.
Hun debuterte med et smell for det norske A-landslaget 19. september 2016, hun scoret fem minutter etter hun ble byttet inn i 5-0 seieren over Israel og fikk en drømmestart.
Hun var i Norges tropp til VM i Frankrike 2019 og til EM i England 2022. Etter at Hege Riise tok over som landslagssjef ble Bøe Risa vraket fra hennes første landslagstropp, landslagssjefen begrunnet det med prestasjoner over tid. Bøe Risa spilte seg etter hvert tilbake i troppen, og var en del av det norske laget til VM i Australia og New Zealand 2023.
Peter Richard Kenrick
Peter Richard Kenrick (fød 17. august 1806 i Dublin i Irland ; død 4. mars 1896 i St. Louis i Missouri i USA) var den første katolske erkebiskop av Saint Louis, og med dette den første katolske erkebiskop vest for Mississippifloden.
Vilde Bøe Risa
Annet
Vilde er datter av den tidligere Brann-spilleren Terje Risa (1960–2013).
Hun har en bachelor i økonomi og administrasjon fra Høgskolen i Bergen.
Peter Richard Kenrick
Prest
Den 6. mars 1832 ble han presteviet av Dublins erkebiskop Daniel Murray. Ett år etter reiste han sammen med sin bror Francis Patrick Kenrick (den senere erkebiskop av Baltimore) til USA. Under sine første år i Philadelphia skrev han noen verker innen katolsk teologi og kirkehistorie. I 1841 publiserte han sitt verk der han granske de anglikanske vielsers gyldighet (Validity of Anglican Ordinations examined). I Philadelphia innehadde han flere embeder.
Koadjutorbiskop av Saint Louis
Den 30. april 1841 utnevnte pave Gregor XVI ham til koadjutorbiskop av St. Louis og til titulærbiskop av Drasus. Han ble bispeviet i Philadelphia den 30. november 1841 av Joseph Rosati, biskopen av St. Louis. Medkonsekrerende var hans bror Francis Patrick Kenrick, koadjutor av Philadelphia, og koadjutoren av Detroit, Peter Paul Lefevère.
På denne tid omfattet bispedømmet Saint Louis hele Louisiana Purchase, med unntak av Iowa, Louisiana, og Minnesota. Selve byen St. Louis skulle vokse nesten tretti fold i løpet av den tid han satt i embedet.
Biskop og erkebiskop av Saint Louis
To år etter, ved Rosatis død 25. september 1843, ble han biskop av St. Louis. Pave Pius IX utnevnte ham den 12. juli 1847 til erkebiskop av St. Louis, og eleverte den 20. juli bispedømmet til erkebispedømme. I løpet av sin embedstid besøkte han flere deler av staten Missouri og bedrev en aktiv oppbygging av katolisismen og de kirkelige institusjoner i sitt erkebispedømme. Han grunnla en katolsk avis, åpnet et presteseminar i Carondelet (som senere ble en bydel av St. Louis) og inviterte ordenssamfunn til apostolater i erkebispedømmet.
Under og i etterdønningene etter den amerikanske borgerkrig holdt erkebiskop Kenrick seg nøytral i en by og delstat der innbyggerne hadde sprikende oppfatninger om det hele. Etter krigsslutt oppfortrret han presteskapet om å nekte å avlegge den såkalte «ironclad oath» hvis hensikt var å sikre at ingen persomn som hadde støttet konføderasjonens sak noensinne skulle komme i noen innflytelsesrike verv, og han gav sin støtte til dem som nektet dette. En av disse prestene, fader John A. Cummings, førte sin sak helt til Høyesterett, noe som fikk Høyesterett til å avgi den kjennelse at the ironclad oath var grunnlovsstridig.
Han deltok i Den andre plenarsynoden i Baltimore, som samle alle amerikanske biskoper under erkebiskopen av Baltimores forsete. Der fordret han at den amerikanske katolske kirkes anliggender burde bli behandlet lokalt, og ikke sentralt. Dette var et standpunkt som gav ham endel motstandere og endel kritikk. Under Første Vatikankonsil var han motstander av en sentralisering av den kirkelige myndighet til Roma, og argumenterte dessuten mot dogmet om pavens ufeilbarlighet. Han utdypet sin avvisning overfor paven og de nærværende biskoper. Men da dogmet ble definert, aksepterte han det trass i sine personlige oppfatninger. Imidlertid verken uttalte eller skrev han noen sinne om denne tematikken. Han høstet skarp kritikk fra kuriens side for sin holdning under konsilet.
Den kraftige motbør han fikk gjorde livet vanskelig for ham, og han overlot administrasjonen av erkebispedømmet til sin koadjutor, erkebiskop Patrick John Ryan, i 1871. Men da Ryan ble gjort til erkebiskop av Philadelphia, det bispedømmet Kenricks egen bror en gang hadde ledet, tok erkebiskop Peter R. Kenrick tilbake den aktive ledelse av erkebispedømmet Saint Louis.
NM i judo 2008
NM i judo 2008 ble arrangert i Sandnes 19.-20. april.
Peter Richard Kenrick
Biskop og erkebiskop av Saint Louis
I 1893 ble hans egen foretrukne kandidat til koadjutorembedet ikke anerkjent fordi hans bispekolleger ikke ville støtte forslaget, men det ble da istedet den USA-fødte John Joseph Kain. Hans konflikter og dårlige forhold til Kain skadet hans anseelse inntil hans siste dager.
NM i judo 2008
Kongepokalen for menn ble vunnet av Martin Thiblin. Kongepokal for kvinner ble ikke utdelt.
Lorys Bourelly
Lorys Bourelly (født 27. mai 1992) er en fransk svømmer.
Han representerte Frankrike under Sommer-OL 2016 i Rio de Janeiro, der han kun deltok i stafettene uten å ta medalje.
Peter Richard Kenrick
Biskop og erkebiskop av Saint Louis
Han døde den 4. mars 1896 og ble begravet på Calvary Cemetery i St. Louis, en kirkegård han selv hadde anlagt på en bondegårdstomt han hadde kjøpt.
Episkopalgenealogi
Hans episkopalgenealogi er:
Agastocerus
Agastocerus er en slekt av biller som ligner smellere (Elateridae).
Utseende
Middelsstore (ca. 7-10 millimeter), avlange, gråsvarte råtevedbiller. Oversiden er fint hårete. Hodet er forholdsvis lite og lett nedoverbøyd. Antennene er 11-leddete, ganske lange og kraftige og sagtakkede. Brystskjoldet (pronotum) er rundet, noe hvelvet, med noe uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet. De har gjerne tydelige lengdestriper. Beina er temmelig korte.
Levevis
De fleste artene av råtevedbiller har larver som lever i død ved, men enkelte larver graver i jorden og lever på planterøtter.
Utbredelse
Slekten er utbredt i Sørøst-Asia.
Sveitsisk Superliga 2021–2022
Sveitsisk Superliga 2021–2022 (kjent som Raiffeisen Super League av sponsorårsaker) var den 125 sesongen av toppfotball i Sveits, og den 19 sesongen under dens nåværende navn og format.
Totalt 10 lag deltok i ligaen, de 9 beste lagene fra 2020–21 samt vinneren av Challange League 2020–21,. Sesongen begynte 24. juli 2021 og avsluttes 21. mai 2022. Regjerende mestere klarte ikke å forsvare tittelen og  vant sitt 13 seriemesterskap.
Nedrykks kvalifisering
Luzern vant 4–2 sammenlagt og beholdt plassen.
Bakverk
Bakverk (også kalt bakst) er resultatet av en prosess hvor en rekke spiselige ingredienser inngår. Ingrediensene kan være mel, væske, sukker, salt, fett, egg, krydder og hevelsesmiddel. Dette blandes til en deig og bakes i en ovn eller lignende. En som jobber med bakverk har tittel som baker eller konditor.
Angstens timer
Handlingsreferat
Når ektemannen hennes er bortreist på forretningsreise, konfronterer Lucia Darby, en forbryter fra Los Angeles, og krever at han slutter å møte hennes 17 år gamle datter: Bea. Darby sier enig, men med det forbehold at Lucia gir ham penger først. Når Lucia kommer hjem blir hun konfrontert av datteren Bea, fordi Darby allerede hadde ringt henne for å fortelle henne om morens besøk. Bea nekter å tro at Darby ville nevne penger, på den måten moren antyder at det skjedde. Lucia forbyr datteren hennes å møte Darby igjen. Men den samme kvelden sniker Bea seg ut til familiens naust for å møte ham. Bea forsikrer ham om at hun ikke godtar morens versjon av hendelsene. Men de havner snart i en konflikt, og under en påfølgende slåsskamp slår hun Derby.
Kort tid senere faller Darby om ved et uhell, og dør kort tid etterpå. Neste morgen blir Derby oppdager av Lucia, liggende død i nærheten av en brygge. Hun bruker en motorbåt, og frakter liket til en myr i området. Kroppen blir funnet kort tid senere, og en etterforskning fra politiet begynner. En annen kriminell, Donnelly fra Los Angeles, er partneren til Nagel - en brutal lånehai. Han dukker opp i besittelse av brevene Bea tidligere hadde skrevet til Darby. Han krever at Lucia skal betale ham 5 000 dollar, for å hindre Beas forhold til Derby blir offentligjort. Samtidig som Lucia sliter med å få tak i alle disse pengene, blir Donnelly raskt forelsket i Lucia. Etter å ha pantsatt mange av smykkene hennes, har Lucia bare 800 dollar. Samtidig blir en mann arrestert på grunn av mordet på Darby.
Lucia blir rammet av skyldfølelse, fordi hun vet at Darby faktisk ikke ble myrdet. Hun forsøker å overbevise Donnelly om at hun var den egentlige morderen. Han nekter å akseptere historien hennes, og at det uansett ikke spiller ingen rolle for ham. Dessuten må Lucia tenke på familien hennes. Senere får Donnelly vite at den mistenkte allerede er løslatt fra politiets varetekt. Senere angriper Donnelly partneren sin, og han kveler Nagel til døde.
Capeorchestia
Capeorchestia er en slekt innenfor tangloppefamilien av ordenen Senticaudata, som inngår i gruppen av amfipoder.
Bright Lights & Back Alleys
Bright Lights & Back Alleys er et studioalbum av det engelske rockebandet Smokie, utgitt i 1977. Albumet kom ut kort tid etter Smokie hadde fått sitt store gjennombrudd med «Living Next Door to Alice» året før, og platesalget til Bright Lights & Back Alleys var derfor meget godt.
Smokie hadde på denne tiden lenge ønsket å få lov til å skrive sangene sine selv, men låtskriverne Chinn og Chapman insisterte på å skrive A-sidene av singlene for bandet. I 1977 lot derimot Chinn og Chapman seg overtale til å la Smokie få gi ut egne låter på singel, men i stedet for å utgi en av deres selvskrevne låter på singel, valgte Smokie å gi ut «Needles and Pins», som opprinnelig var utgitt med Jackie DeShannon (senere covret av The Searchers). Det er også en annen coverlåt på albumet: «The Dancer», opprinnelig utgitt av Leo Sayer.
Sangen «Baby It's You» hadde ligget i Smokies arkiv siden innspillingen av det forrige albumet Midnight Café, men sangen ble aldri utgitt før på Bright Lights and Back Alleys.
Denis Joseph O’Connell
Bakgrunn
Denis var sønn av Michael og Bridget O'Connell. Hans familie emigrerte fra Irland til USA og slo seg med i Columbia i Sør-Carolina, der farens to brødre, Jeremiah og Joseph O'Connell, var misjonsprester.
Som ung mann følte Denis J. O'Connell en dragning til det katolske prestedømme, og begynte ved St. Charles College i Ellicott City i Maryland i 1868. Til dels grunnet onklenes innflytelse ble han i 1871 sendt til Roma for videre studier.
Prest
Han studerte filosofi og teologi som alumnus ved Pontifical North American College. «Så brilliant var den unge mannen ved sin eksaminasjon for doktorgraden at kardinalprefekten of de eksaminerende professorer gav ham graden ved akklamasjon i stedet for den sedvanlige skriftlige avstemning»
Han ble presteviet 26. mai 1877 i Roma av kardinal Raffaele Monaco La Valletta for bispedømmet Richmond.
Deretter var O’Connell privatsekretær for erkebiskop James Gibbons av Baltimore, og det var han som Gibbons sendte til Roma for å overbringe dekretene fra det tredje plenarkonsil i Baltimore (avholdt 9. november 1883 til 7. desember 1884). Dette konsilet fastla en rekke dekreter som dels hadde med organiseringen med den katolske kirke i landet å gjøre, og dels med blant annet ekteskapsdisiplinen. Det var erkebiskop Gibbons i egenskap av apostolisk delegat som ledet konsilet; dekretene ble undertegnet av fjorten erkebiskoper, 61 biskoper eller deres representanter, seks abbeder og en ordensgeneral.
Fra 1885 til 1895 var Denis Joseph O’Connell rektor for Pontifical North American College i Roma. Ved sin hjemkomst til Richmond ble O'Connell utnevnt til St. Peter's Parish.
Hjelpebiskop
Den 16. desember 1907 utnevnte pave Pius X ham til titulærbiskop av Sebaste in Phrygia. Erkebiskopen av Baltimore, kardinal James Gibbons, bispeviet ham den 3. mai 1908; medkonsekratorene var erkebiskopen av Cincinnati, Henry Moeller, og biskopen av Charleston, Henry Pinckney Northrop.
Den 24. desember 1908 utnevnte Pius X han til hjelpebiskop i San Francisco.
Biskop av Richmond
Den 19. januar 1912 utnevnte Pius X ham til biskop av Richmond. Han ble innført i embedet der den 19. mars samme år.
Denis Joseph O’Connell fratrådte fra Richmond den 15. januar 1926.
Bishop Denis J. O’Connell High School i Arlington er oppkalt etter ham.
Episkopalgenealogi
Hans episkopalgenealogi er:
André Pereira
André Pereira (født 7. desember 1993) er en brasiliansk svømmer.
Kaylin Hsieh
Hsieh Kaylin Sin Yan (født 19. mai 2001) er en hongkongkinesinsk fekter, som konkurrerer i kårde. Hun fikk sølv i fekting under Sommer-OL 2018 for ungdom individuelt, og fikk også sølv i lagkonkurransen.
2015
Hsieh kom på tredjeplass i Hongkong-mesterskapet for aldersbestemte klasser i 2015, der hun deltok i U17-klassen. I Hongkongs U23-mesterskap i 2015 kom hun på tredjeplass, og ble med det kvalifisert til U23-asiamesterskapet i fekting 2015, der hun kom på 14.-plass individuelt, og Hongkong fikk bronse i lagkonkurransen. Hun vant fekting i U14-klassen under Samsung Festival Of Sports, og fikk gull i lagkonkurransen i U14-klassen under Asiamesterskapet i fekting. Hun kom på tredjeplass kadettklassen (U17) under Hongkong-mesterskapet for junior, og vant der U20-klassen og U14-klassen.
2016
I Hongkong-mesterskapet for aldersbestemte klasser i 2016 vant hun U17-klassen, og fikk sølv i U20-klassen. Hun deltok i Juniorasiamesterskapet i fekting 2016, og kom der på niendeplass individuelt, og Hong Hong fikk sølv i lagkonkurransen i U17-klassen. Hun deltok i Junior-VM i fekting 2016, og kom der på 49.-plass i kadettklassen (U17) og 124.-plass i juniorklassen (U20). Hun kom på andreplass i Hongkongs U23-mesterskap, og kom også på andreplass i Hongkongs U20-mesterskap, der hun deltok i kadettklassen. Hun deltok i Singapores åpne nasjonale mesterskap i 2016, der hun vant både junior- og seniorklassen. Hun fikk bronse i U17- og U20-klassen under Hongkongs juniormesterskap, og hun deltok i U23-asiamesterskapet i fekting, der hun fikk sølv individuelt.
2018
Hsieh vant både kadett- og juniorklassen i Hongkongs mesterskap i aldersbestemte klasser, og hun vant også Hung Kongs U23-mesterskap i fekting. I Juniorasiamesterskapet i fekting 2018 vant hun kadettklassen, der Hongkong fikk bronse i lagkonkurransen, og hun kom på tredjeplass i juniorklassen, der de vant gull i lagkonkurransen. Hun deltok i Junior-VM i fekting 2018, og vant der kadettklassen, og hun kom på 56.-plass i juniorklassen. Hun fikk bronse individuelt i Asiamesterskapet i fekting 2018.
I juli deltok hun i VM i fekting 2018. Individuelt kom hun på 68.-plass, og i lagkonkurransen kom Hongkong på ellevteplass. I Sommer-OL for ungdom 2018 fikk hun sølv i kårde individuelt, etter at hun tapte for Kateryna Tsjornij 9-11 i finalen. Hun deltok også på det sammensatte laget Asia-Oseania 1 som fikk sølv i mix-lagkonkurransen.
Benjámin Grátz
Benjámin Grátz (født 16. februar 1996) er en ungarsk svømmer.
Han representerte Ungarn under Sommer-OL 2016 i Rio de Janeiro, der han kun deltok i stafettene uten å ta medalje.
KateOS
KateOS er en tidligere Linuxdistribusjon som var basert på Slackware. Den var beregnet for brukere med middels kunnskaper om Linux. Dens pakkesystem benyttet såkalte TGZex-pakker (.tgz), som ulikt Slackware støttet valgrie internasjonaliserte beskrivelser og avhengigheter, og som var lett å oppdatere. Der var to verktøy for pakkehåntering: PKG og Updateos.
Arisus
Arisus er en slekt av biller som ligner smellere (Elateridae).
Utseende
Middelsstore (ca. 13 millimeter), avlange, matt brunlige råtevedbiller. Oversiden er fint hårete. Hodet er forholdsvis lite og lett nedoverbøyd. Fasettøynene er ganske små. Antennene er 11-leddete, kraftige og sagtakkede. Brystskjoldet (pronotum) er rundet, noe hvelvet, betydelig bredere enn langt, med uttrukne bakhjørner, tett og kraftig punktert, med en midfure som ikke når for- og bakkantene. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede brystskjoldet. De har fine lengdestriper og er forøvrig tett punkterte. Beina er temmelig korte.
Levevis
De fleste artene av råtevedbiller har larver som lever i død ved, men enkelte larver graver i jorden og lever på planterøtter.
Utbredelse
Artene er utbredt i Sørøst-Asia.
SQL:2011
SQL:2011, offisielt ISO/IEC 9075:2016 Information technology – Database languages – SQL, er den syvende revisjonen av ISO-standarden for database-spørrespråket SQL. Den ble formelt vedtatt i 2011 desember. Standarden består av 9 deler som beskriver SQL i detalj. SQL:2011 har blitt erstattet av SQL:2016.
Nye funksjoner
En av de viktigste nye funksjonene er forbedret støtte for temporale databaser. Forbedringer i språket for definisjon og manipulering av temporale data (tidsdata eller tidsmessige data) inkluderer:
Støtte i databasehåndteringssystemer
SAP HANA 2.0 SP03 støtter systemversjonerte tabeller ved å bruke standard select-syntaks SAP HANA 2.0 SP04 legger til (delvis) støtte for versjonering av applikasjonstid
Akademikernes Centralorganisation
Akademikernes Centralorganisation (AC) er en dansk hovedorganisasjon for akademiske fagforbund.
AC ble dannet 1. januar 1972 gjennom en sammenslåing av Akademikernes Samarbejdsudvalg (stiftet 1950), som dekket de overenskomstansatte, og Danske Statsembedsmænds Samråd (stiftet 1919), som representerte ansatte på tjenestemannsvilkår.
SQL:2011
Støtte i databasehåndteringssystemer
Oracle Oracle 12c støtter temporal funksjonalitet i samsvar med SQL:2011. Versjon 10g og 11g implementerer spørringer på tidsskiver i det de kaller Flashback Queries, ved hjelp av den alternative syntaksen. Begge Oracles implementeringer avhenger av databasens transaksjonslogg, og tillater derfor bare temporale spørringer mot de siste endringene som fortsatt blir beholdt på sikkerhetskopi.
Akademikernes Centralorganisation
AC har 26 medlemsorganisasjoner og representerer pr. 2011 ca. 209 000 medlemmer, som er fordelt således:
SQL:2011
Støtte i databasehåndteringssystemer
Microsoft SQL Server (versjon 2016) implementerer temporale tabeller med.
MariaDB 10.3 implementerer systemversjonerte tabeller. MariaDB 10.4.3 la til støtte for applikasjonsversjonerte tabeller.
PostgreSQL krever installasjon av temporal_tables extension. Den støtter bare temporal tabeller basert på system-tidsperiode, men følger ikke SQL:2011-designet.
Ebean ORM støtter spørringer med HISTORY AS OF og VERSIONS BETWEEN mot PostgreSQL og MySQL ved bruk av utløsere, historikktabeller og visninger.
Pass It Around
Pass It Around var debutalbumet til det britiske rockebandet Smokey, som senere skiftet navn til Smokie. Albumet ble utgitt i 1975. Albumet solgte dårlig, og fikk ingen listeplasseringer. Tross dette fikk Smokie sitt gjennombrudd senere samme år med det andre albumet Changing All the Time.
Hans Olav Bach-Gansmo
Hans Olav Bach-Gansmo (1921–2010) var en norsk veterinær og kommunepolitiker.
Han vokste for det meste opp i Askim, der faren var veterinær. Farsslekten kom fra Ytre Namdalen.
Han studerte veterinærmedisin ved NVH og stiftet egen familie i 1949, samme år som han tok avgangseksamen. Som nyutdannet veterinær flyttet Bach-Gansmo til Hammerfest, hvor han ble distriktsveterinær og kontrollveterinær ved den offentlige kjøttkontrollen.
Bach-Gansmo var medlem av bystyret, formannskapet og skolestyret i Hammerfest og formann i både Hammerfest Høyre og Finnmark Høyre. Senere var han også medlem av Harstad bystyre.
Ditmorchestia
Ditmorchestia er en slekt innenfor tangloppefamilien av ordenen Senticaudata, som inngår i gruppen av amfipoder.
Hans Olav Bach-Gansmo
Fra 1965 til 1969 var han engasjert av Norsk Utviklingshjelp/NORAD som veterinær i Kiambu, et viktig husdyrdriftområde i Kenya.
Ateuchus
Ateuchus er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.
Hans Olav Bach-Gansmo
Bach-Gansmo var fylkesveterinær for Nord-Norge med kontor i Harstad fra 1969 til 1976, så underdirektør i veterinæravdelingen i Landbruksdepartementet. Han var konstituert veterinærdirektør da han ble pensjonist i 1990. Han hadde styreverv i Statens næringsmiddeltilsyn, Statens landbruksvitenskapelige forskningsråd, Statens veterinære laboratorium i Harstad og Europarådets dyrevernkomité.
Ateuchus
Utseende
Middelsttore (5-10 millimeter), bredt ovale, hvelvede, mer eller mindre svarte gjødselbiller. Dekkvingene har tydelige punktrader. Beina er ofte rødbrune.
Levevis
Larvene lever av møkk som de voksne billene har gravd ned.
Utbredelse
Slekten er utbredt i Amerika, de fleste av artene i Mellom- og Sør-Amerika, men også noen i det sørlige USA.
Florian Stasswender
Florian Stasswender (født 23. april 2002) er en tysk skiskytter, som representerer klubben SC Vachendorf.
Rosalía de Castro
María Rosalía Rita de Castro ( galisisk uttale: [rosaˈli.ɐ ðɪ ˈkastɾʊ]; født 23. februar 1837 i Santiago de Compostela, død 15. juli 1885 i Padrón, Spania) var en poet og romanforfatter fra den autonome regionen Galicia i den nordøstlige delen av Spania. Hennes identitet var sterkt knyttet til Galicia og det galisiske språket. Hennes lyriske verker kjennetegnes av sinnsstemingen som kalles «saudade»; en kombinasjon av nostalgi, lengsel og melankoli.
Florian Stasswender
Idrettskarriere
Stasswender deltok i Alpencup i skiskyting 2018/19, og vant der klassen ungdom 1 sammenlagt.
Han representerte Tyskland under Vinter-OL for ungdom 2020. Der kom han på 27.-plass på normaldistansen, med fire bom på de fire skytingene. Oleg Domitsjek fra Russland vant denne distansen. Han deltok også på sprinten, der han kom på 24.-plass.
Referanser
<References />
Rosalía de Castro
Selv om hennes eget liv var preget av pengemangel og en rekke sørgelige hendelser, viet hun mye tid og innsats på å hjelpe fattige og vergeløse. Hun stod opp mot maktmisbruk fra myndighetenes side, og var en flammende talskvinne for kvinners rettigheter.
Hun ble rammet av livmorkreft, og døde i Padrón i provinsen A Coruña den 15. juli 1885. Hun er gravlagt i mausoleet Panteón de Galegos Ilustres, som er tilknyttet klosteret San Domingos de Bonaval i Santiago de Compostela.
Minnesmerker
I dag er Rosalía de Castro anerkjent som en av de fremste poetene fra Galicia. Hun hadde høy utdannelse og var forventet å bruke både spansk og galisisk som både tale- og skriftspråk. I stedet tok hun det ukonvensjonelle valget å skrive sine første dikt på galisisk. Dette utløste forakt fra alle dem som anså galisisk for å være en spansk dialekt til bruk «kun for analfabeter og vulgære individer». Men samtidig førte det til at vanlige folk fra Galicia så opp til henne og trykket henne til sitt bryst; endelig var det noen som skrev dikt på språket de selv brukte i hjemmet eller til hverdags.
Det finnes skoler i Galicia, andre spanske regioner og i Uruguay som er oppkalt etter henne. Også en rekke biblioteker, kulturorganisasjoner, kor, priser, parker og restauranter bærer hennes navn. Mange komponister har tonsatt dikt skrevet av Rosalía de Castro. Det finnes flere statuer over henne både i Galicia og i andre deler av verden. En vinprodusent har kalt opp en hvitvin etter henne, og flyselskapet Iberia lot en Airbus A340 bli utstyrt med hennes navn og bilde. I 2017 gjorde Norwegian henne til en av sine «halehelter». Det har blitt utgitt frimerker til minne om henne, og tidligere var det en pengeseddel som bar hennes portrett. En rekke gater har også blitt oppkalt etter Rosalía de Castro.
Acceptance and commitment therapy
Acceptance and commitment therapy (ACT, vanligvis uttalt som ordet "akt") (Akseptants og forpliktelses terapi) er en mer fremtredende del av og en gren av klinisk atferdsanalyse. [1] Det er en empirisk-basert psykologisk intervensjon som bruker aksept og mindfulness-strategier blandet på forskjellige måter [2] med forpliktelser og atferd-endringsstrategier, for å øke psykologisk fleksibilitet. Tilnærmingen ble opprinnelig kalt omfattende distansering. [3] Steven C. Hayes utviklet aksept og engasjementsterapi i 1982 for å skape en blandet tilnærming som integrerer både kognitiv og atferdsterapi. [4] Det finnes en rekke protokoller for ACT, avhengig av måladferd eller -innstilling. For eksempel i en atferds helsetjeneste er en kort versjon av ACT kalt fokusert aksept- og engasjementsterapi (FACT). [5]
Målet med ACT er ikke å eliminere vanskelige følelser; heller, det er å være tilstede med det livet bringer oss og å «bevege seg mot verdsatt oppførsel». [6] Godkjennelse og engasjementsterapi inviterer folk til å åpne for ubehagelige følelser, og lærer ikke å overreagere dem, og ikke unngå situasjoner der de påberopes. Den terapeutiske effekten er en positiv spiral hvor følelsen bedre fører til en bedre forståelse av sannheten. [7] I ACT måles "sannhet" gjennom begrepet "arbeidbarhet", eller hva som fungerer for å ta et annet skritt mot det som betyr noe (for eksempel verdier, betydning).
Acceptance and commitment therapy, ACT (uttales akt), er en av de mer fremtredende del av Kognitiv adferdsterapi og betegnes som tredje graden av terapimetoder. Den skiller seg fra klassisk Kognitiv adferdsterapi først og fremst i sin kognitive del men også i sin målsetning. For ACT er det viktig og øke den psykologiske fleksibiliteten og løfte livskvaliteten snarere en og fokusere på å få bort smertefulle opplevelser. Terapien bygger på relational frame theory (RFT) som er en Behaviorisme teori om menneskelig språk og kognisjon.
Metodologi
Akseptants innebærer å akseptere sine opplevelser av hva som har hent og hender. Det innebærer ikke å akseptere det en ikke kan forandre og forandre det en kan gjøre noe med. I dette tilfellet bør ens vurderinger styra vad man kunne endre og hva en ikke kan gjøre noe med. (se under), akseptanse handler om og ikke fornekte eller fastne, men snarere ta aktive grep for å komme seg ut av sin tilstand eller situasjon.
Et grunnleggende begrep i ACT er "verdigrunnet retning», som innebærer at man under en lengre tid reflektere over og vurderer hvilken verdigrunn man har. Man går gjennom (eksempelvis venner, familie, karriere osv). Disse verdiene uttrykkes ikke som selvstendige mål, men som allmenne retninger, eksempelvis og gifte er det konkret mål som har en dato. En retning er noe en styrer etter resten av livet. F.eks være en nærværende pappa. Et annet eksempel ville være å beholde og utvilke et forhold til kjæreste, venner, familie ol. Hensikten med denne identifiserende retningen er ikke selve målet, eller at målet oppnås, men at man kan utvikle og stadig skape nye mål etter hvert som vegen gås. "Commitment" (hengivenhet, forpliktelse) i ACT, hensikten er og motiver seg til å agere efter sin "verdigrunnet retning", En viktig del av dette er å lære seg å håndtere det og ikke lykkes å kunne fortsette til tråds for at en noen ganger mislykkes med sine mål.
Det finnes seks grunnprinsipper i ACT som viser til og ønsker øke pasientens psykologiske fleksibilitet :
ACT skiller seg også fra vanlig Kognitiv adferdsterapi ved sin utbredte anvendelse av liknelser som kognitive terapiverktøy.
Vitenskapelige referanser
Det Vitenskapelige artiklene for ACT finnes her 2015 i fyra metaanalyser. En av disse fra år 2008 drog slutningen at forskningskvaliteten på ACT-studier var for dårlig for og betraktes som en behandling med empirisk dekning. En metaanalyse fra 2009 fant att ACT var effektivere en placebo og tradisjonell behandling for de fleste problem, med unntak av angst og depresjon. Det var dog ikke effektivere en tradisjonell Kognitiv adferdsterapi. I år 2012 konkluderte neste store metaanalyse som ble publisert at ACT var effektivere I behandling en Kognitiv adferdsterapi, med unntak av angst og depresjon. Den ferskeste metaanalysen gjordes år 2015 og kom fram til att ACT var effektivere en placebo og tradisjonell behandling, men og like effektiv som Kognitiv adferdsterapi for depresjon og angst lidelser, avhengig av andre kroppslige helseproblemer. Forfatterne foreslo å sidestille med Kognitiv adferdsterapi i analysen fra 2012, og at det her kan ha hatt lavere kvalitet, da den tok med ikke randomiserende studier med få deltagere.
Kritikk
Premissen i ACT er at smertefulle opplevelser ikke går bort av seg selv, eller forsvinner om en forsøker å kvitte seg med dem. Da bare øker den psykiske uhelsen. Dette kan ses som befogat vad gäller vardagliga obehag och negativa upplevelser, då dessa är en nödvändig del av ett fullvärdigt liv, men inte som befogat vad gäller somatisk smärta och psykisk ohälsa. En metaanalys visar på att hypnos kan ha en medel till stor effekt på somatisk smärta, som innebærer at somatiske emerter kan kureres. Når det gjelder Psykisk uhelse kan oppmerksomhets trening redusere vanskelige tanker eter trauma, cancerrelaterad ångest kan minskas, libido kan ökas och ångest samt depression kan göras av med. Dock kan försök att göra sig av med lidande ibland leda till det kognitiva uppmärksamhetssyndromet som da leder til øket lidelse. Så lenge psykiske lidelser kan avhjelpes på et ikke-kontraproduktivt vis kan psykiske lidelser minskes og dermed faller en av premissene som ACT bygger på.
Gunnar Egil Christiansen
Gunnar Egil Christiansen (1890–1979) var en norsk arkivar som fra 1921 var statsarkivar på Statsarkivet i Hamar. Han skrev også bøker om norsk glassindustri.
Han var født på Nes i Akershus av sogneprest Olav Martinius Christiansen (1852–1932) og Karen Hansen (1845–1923). Etter examen artium i 1909 fra Aars og Voss' skole i Kristiania ble han cand.philol. i 1916 og jobbet litt som overlærer i Kristiansand. Allerede i januar 1917 ble han amanuensis ved Riksarkivet og tok pedagogisk seminar. Så var han ved Statsarkivet i Hamar fra den 31. oktober 1921. Samme året giftet han seg med Margaretha Franziska Goldemund (1892–) fra Kristiania. Gunnar Egil publiserte i det lokale historielagets (for Oppland og Hedmark) Bygd og Bonde (grunnlagt 1919) der han også var medredaktør til det ble nedlagt i 1928. Han skrev også i det lokalhistoriske vitenskapstidsskriftet Heimen (etablert 1922) og i Oslo Byes Vel sitt lokaltidsskrift St. Hallvard (etablert 1915). Bøker om glassindustri, Christiania Glasmagasin og Hadeland glassverk skrev han også.
Gray-kode
Gray-kode, eller «reflektert binær kode» er et binært kodesystem der to etterfølgende verdier bare er ett bit forskjellige. Koden har fått navn etter Frank Gray som søkte patent på koden i 1947.
Tour de France 2015
Tour de France 2015 var den 102. utgaven av Tour de France. Rittet startet i Utrecht i Nederland 4. juli med en tempoetappe.
Gray-kode
Poenget med Gray-kode
Mange instrumenter angir posisjon ved å skru av og på brytere. Ved vanlig binærkoding vil f.eks. posisjon 3 (binært 011) og 4 (binært 100) ha 3 bit som er forskjellige. Ved bruk av fysiske mekaniske brytere er det usannsynlig at alle bryterne vil endre verdi helt samtidig, og i den korte perioden endringen skjer vil verdien midlertidig bli en annen. En endring fra 011 til 100 kan f.eks. være innom både 001 og 101 underveis, og det er vanskelig å si om verdien skyldes treg endring eller om verdien faktisk skulle være 101 en kort stund.
Liberalt erhverv
Liberalt erhverv er et dansk begrep som betegner selvstendig erhvervsvirksomhet innenfor bransjer som ikke beskjeftiger seg med hverken produksjon eller salg av varer, men med forskjellige former for tjenesteytelser. Felles for de liberale erhverv er at de krever en bestemt teoretisk utdannelse og oftest også bevilling fra en offentlig myndighet, som i regelen gir rett til eksklusiv benyttelse av stillingsbetegnelsen.
Bevilling, også kalt autorisasjon, meddeles av
Titlene ingeniør og arkitekt er ikke beskyttet. Det er derimod sivilingeniør og arkitekt M.A.A.
Der gjelder lempeligere regler for etableringen av liberalt erhverv i forhold til øvrige erhverv, for så vidt som lokalplaner ofte tillater erhvervsutøvelsen i boligområder, såfremt den foregår fra vedkommendes private bopel.
Gray-kode
Poenget med Gray-kode
Gray-kode løser dette ved å endre bare en bryter om gangen, og dermed blir det aldri tvetydighet i form av mellomposisjoner.
Merk at den siste posisjonen kun er ett bit forskjellig fra den første, og Gray-kode er derfor syklisk.
Bruk
Gray-kode benyttes i posisjons enkodere som angir rotasjon eller lengde. Kodingen kan brukes for å sende data der mottageren ønsker å kontrollere rekkefølgen eller å identifisere data som ikke mottas. Graykoding kan redusere kompleksiteten i kodingen av bilder over til en datastrøm. Gray-kode ble lenge brukt i CRT-TV-er for å gi et mindre hakkete bilde.
Tour de France 2015
Chris Froome (vinneren fra 2013) vant rittet sammenlagt, foran fire andre tidligere Grand Tour-vinnere. Froome vant også klatrekonkurransen. André Greipel vant fire etapper, men det var Peter Sagan som vant poengkonkurransen, for fjerde år på rad.
Regelendringer
For første gang siden 2007 ble det utdelt bonussekunder. De tre første i mål fikk henholdsvis 10, 6 og 4 sekunder fratrekk i tid. Spurtpoengene som inngår i poengkonkurransen om den grønne trøya var også endret. På de flate etappene fikk vinneren 50 poeng, mot 45 poeng tidligere, andremann fikk 30 (mot 35), og tredjemann fikk 20 (mot 30). Dette gjorde at en etappeseier ble mer verdifull i poengkonkurransen.
Deltakere
198 ryttere fra 22 lag og 32 nasjoner stilte til start. Det sørafrikanske profesjonelle kontinentallaget MTN-Qhubeka, med Edvald Boasson Hagen, debuterte i Tour de France. Alexander Kristoff var Norges andre representant. 160 ryttere fullførte rittet - blant disse var Adam Hansen som fullførte sin tolvte Grand Tour på rad. De største favorittene til sammenlagtseieren var fjorårsvinner Vincenzo Nibali, Chris Froome, Alberto Contador og Nairo Quintana.
Blant deltagende ryttere av 2015-utgaven av touren var det åtte ryttere (Michele Scarponi, Filippo Pozzato, Alejandro Valverde, Rui Costa, Alberto Contador, Damiano Caruso, Ivan Basso og Giampaolo Caruso) som tidligere har vært suspendert for brudd på dopingregler og én (Daniele Bennati) som tidligere hadde fått en offentlig advarsel.
Etapper
Den første etappen ble kunngjort 28. november 2013, mens starten på den tredje etappen ble annonsert 24. mai 2014. Fullstendig rute og etappeoversikt ble offentliggjort under den offisielle presentasjonen i Palais des Congrès i Paris 22. oktober 2014.
Dette var sjette gang Tour de France startet i Nederland, noe som er rekord for et land som ikke grenser til Frankrike. Tidligere utgaver av Tour de France med start i Nederland var 1954 i Amsterdam, 1973 i Scheveningen, 1978 i Leiden, 1996 i ’s-Hertogenbosch og 2010 i Rotterdam.
Touren startet med en 13,7 km lang individuell tempoetappe med start og målgang på Jaarbeurs i Utrecht den 4. juli. På grunn av lengden på tempoen ble den ikke regnet som en prolog (en prolog skal ikke være lenger enn 8 km), men som en ordinær etappe. Den andre etappen startet i Utrecht. Det ble målgang på den kunstige øyen Neeltje Jans i provinsen Zeeland. Tredje etappe startet i Antwerpen i Belgia, og hadde målgang på Mur de Huy (kjent fra La Flèche Wallonne). Fjerde etappe gikk inn i Frankrike, og inneholdt syv brosteinspartier.
Per Gunnar Eeg-Tverbakk
Per Gunnar Eeg-Tverbakk (tidligere Per Gunnar Tverbakk) (født 15. juni 1964 i Bodø) er en norsk kunstner og kunstkurator. Han har utdannelse fra Vestlandets Kunstakademi i Bergen (VKA) og Hochschule für Bildende Künste i Hamburg.
Eeg-Tverbakk var i flere år aktiv som kunstner og deltok blant annet på Vestlandsutstillingen (1991), Statens Kunstutstilling, Høstutstillingen (1991) og UKS vårutstilling (1995). I 1995 etablerte han, sammen med Jone Kvie og Snorre Ytterstad, det kunstnerdrevne galleriet Otto Plonk i Bergens. . Fra og med 1995 har Eeg-Tverbakk først og fremst arbeidet som frilans kunstkurator.
Eeg-Tverbakk har vært leder av en rekke større kunstprosjekter og kunstinstitusjoner. I perioden 1995–1998 var Eeg-Tverbakk daglig leder av Galleri Otto Plonk i Bergen. Han var intendant i Kunstnernes Hus i perioden 2000–2001. Fra 2003 til og med 2005 var han prosjektleder og hovedkurator for Kunst i Nordland – Kunstneriske Forstyrrelser, et internasjonalt kunstprosjekt initiert av Nordland Fylkeskommune. Eeg-Tverbakk var med på å etablere Kunsthall Oslo i 2009 og var daglig leder og kurator i perioden 2009-2010.
Eeg-Tverbakk har kuratert fire biennaler og en lang rekke andre utstillinger.
Priser
For arbeidet med Galleri Otto Plonk mottok han Bergen kommunes kulturpris i 1998.
Gaston de Gerlache
Baron Gaston de Gerlache de Gomery (født 17. november 1919 i Brussel, død 13. juli 2006 i Oudenaarde) var en belgisk polarforsker.
Gaston de Gerlache var sønn av Adrien de Gerlache og fulgte i sin fars fotspor og ledet den andre belgiske ekspedisjonen til Antarktis i 1957-1958, 60 år etter faren ledet den første med skipet «Belgica».
Under den andre ekspedisjonen ble Kong Baudouin-basen opprettet.
I 1960 publiserte Gaston de Gerlache reisejournalen Retour dans l'antarctique. Et år senere laget han en dokumentar om ekspedisjonen kalt Plein sud.
Det 2 400 meter høye Mont Gaston de Gerlache er oppkalt etter Gerlache.
Hirakud-demningen
Hirakud-demningen er en jordfyllingsdam i betong, med to kraftverk beliggende hnhv 15 og 30 km fra byen Sambalpur i delstaten Orissa i det østlige India. Den ble vedtatt igangsatt i 1946, arbeidene påbegynt 1948, og ferdig konstruert i 1956. Reservoaret er 55 km langt langs elven Mahanadi.
Installert effekt er 275,5 – 307,5 MW. Det fordeler seg på to vannkraftverk
Demningen er verdens største jordfyllingsdam. Jordfyllingsdelene mellom to høyder er 3.600 meter lang, pluss en 1.200 meter lang betongdel. Men totalt har demningsanlegget en lengde på hele 26 kilometer inklusive et venstre dike på 9.837 meter, og høyre dike på 10.759 meter. Høyden er 61 meter.
Christiane Northrup
Christiane Northrup (født 4. oktober 1949) er en lege og forfatter fra USA, mest kjent for sin tilknytning til alternativ behandling, vaksineskepsis og desinformasjon om Covid-19.
Northrup er utdannet lege ved universitetet i Dartmouth med spesialisering i obstetrikk og gynekologi. I 1996 etablerte hun sin egen klinikk i Yarmouth i delstaten Maine, her praktiserte hun både evidensbasert medisin og alternativ behandling.
De senere år har Nortrup i større grad blitt en proponent av konspirasjonsteorier om vaksiner, særlig relatert til Covid-19. Hun har hevdet at vaksinene mot covid-19 inneholder små databrikker som gjør at myndighetene kan fjernstyre befolkningen via 5G. I 2021 rapporterte organisasjonen Center for Countering Digital Hate (CCDH) om at tolv personer sto for to tredjedeler av spredning av konspirasjonsteorier om vaksiner i sosiale medier. Northrup var blant disse tolv som de kalte «disinformation dozen».
Rolf Lunde
Rolf Schubarth Lunde (født 27. mai 1891 i Moss, død 3. november 1928 i Lillehammer) var en norsk maler og billedhogger.